METODICKÝ LIST ku predstaveniu SEDMOKRÁSKA
na motívy rozprávky Hansa Christiana Andersena

Veková kategória :3 – 6 rokov
Dĺžka predstavenia: cca 35 minút

[bookmark: _GoBack]Tematické zameranie
· vzťah k prírode
· empatia a porozumenie
· domov a pocit bezpečia
· rozdiel medzi láskou a vlastnením
· environmentálna výchova

Stručná charakteristika predstavenia
Príbeh malej Sedmokrásky rozpráva o tom, že aj dobrý úmysel môže niekedy priniesť smútok. Kvetinárka Margareta si vezme Sedmokrásku domov ako dar pre svoju dcéru. Kvietok sa tak ocitne vo váze, ďaleko od miesta, kde vyrástol. Postupne zisťuje, že na život nestačí len voda a obdiv – potrebuje aj zem, vietor, slnko a svojich priateľov.
Predstavenie citlivo približuje deťom myšlienku, že všetko živé má svoje potreby a svoje miesto vo svete.

Vzdelávacie ciele
Dieťa:
· uvedomuje si, že rastliny sú živé organizmy,
· chápe základné potreby rastlín pre život,
· rozvíja schopnosť vcítiť sa do pocitov iných,
· učí sa rozlišovať medzi tým, čo sa mu páči, a tým, čo je pre niekoho dobré,
· rozvíja pozorovacie schopnosti a slovnú zásobu.

Otázky po predstavení
· Kto bola Sedmokráska?
· Kde bývala na začiatku príbehu?
· Prečo si ju Margareta zobrala domov?
· Čo sa Sedmokráske vo váze nepáčilo?

Rozvoj empatie
· Ako sa cítila Sedmokráska, keď ju vytrhli?
· Myslela Margareta svoje rozhodnutie dobre?
· Ako sa cítila, keď zistila, že Sedmokráska smutnie?

Environmentálna výchova
· Čo potrebuje rastlina, aby mohla rásť?
· Môžeme všetko živé premiestniť tam, kde sa páči nám?
· Prečo je dôležité chrániť prírodu?

Návrhy aktivít po predstavení
 Zasaďme si vlastný kvietok
Deti si spoločne zasadia semienko alebo malú rastlinku a pozorujú jej rast.
 Kde je Sedmokráske dobre?
Deti nakreslia dve situácie:
· Sedmokrásku vo váze
· Sedmokrásku v prírode
Následne porovnajú rozdiely.
 Hľadáme kvety
Vychádzka do prírody alebo na školský dvor spojená s pozorovaním rastlín a rozhovorom o tom, kde rastú.
 Hra na kvety
Deti predstavujú rôzne kvety. Učiteľka sa pýta:
· Čo potrebuješ?
· Kde sa ti páči?
· Čo by ťa rozveselilo?

Prepojenie na obsah vzdelávania v MŠ
Človek a príroda
· poznávanie rastlín a ich potrieb
· ochrana prírody
Jazyk a komunikácia
· vyjadrovanie pocitov
· rozhovor o príbehu
Človek a spoločnosť
· ohľaduplnosť
· empatia
· zodpovednosť za živé bytosti
Umenie a kultúra
· vnímanie divadelného predstavenia
· rozvoj fantázie a estetického cítenia


Posolstvo predstavenia
Nie všetko, čo máme radi, musíme vlastniť. Niekedy je najväčším prejavom lásky nechať druhého tam, kde môže rásť a byť šťastný. 

